Die wêreld in foto’s – 31 Mei 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Palestynse meisie, Amira Abukmail (12), by haar jonger broer in hul huis in Gasastad. Amira se ma is verlede jaar by Erez-toegangspunt tussen die Gasa-strook en Israel gearresteer. Amira sien sedertdien self na haar vyf boeties en sussies om – die jongste is een jaar oud. Foto: Xinhua/Wissam Nassar/wire.africannewsagency.com Avigdor Lieberman (middel) wat Maandag as Israel se minister van verdediging ingesweer en Israel se stafhoof, Lt. Gen. Gadi Eizenkot, by ŉ verwelkomingseremonie in Tel Aviv, Israel. Lieberman sê hy ondersteun ŉ twee-staat oplossing vir die konflik met die Palestyne. Foto: AP Photo/Ariel Schalit/ wire.africannewsagency.com Polisie in Afganistan sit op militêre voertuie na ŉ ontvoering in die Kunduz provinsie in Afghanistan. Taliban-militante het ongeveer 45 mense ontvoer nadat hulle drie passasiers-busse op ŉ hoofpad onderskep het. Volgens berigte is 16 reisigers ook tydens die aanval vermoor. Foto: Xinhua/Ajmal Kakar/wire.africannewsagency.com ŉ Werker by ŉ spoorwerf wat die westelike deel van Guizhou met ŉ deel van die Shanghai-Kunming-hoofweg in China sal verbind. Foto: Xinhua/Liu Xu/ wire.africannewsagency.com ŉ Boer, Agostino Danelli, melk ŉ koei in Milan, Italië, tydens ŉ melkboer-byeenkoms. Die voedsel- en landbou-organisasie van die Verenigde Nasies het 1 Junie as wêreldmelkdag verklaar om meer blootstelling aan die bedryf te gee. Foto: AP Photo/Luca Bruno/ wire.africannewsagency.com Werknemers van die Roland Garros-stadion in Parys, Frankryk, probeer water van ŉ baan verwyder. Foto: AP Photo/Christophe Ena/wire.africannewsagency.com ŉ Slagter wag vir kliënte by ŉ slaghuis in Manila in die Filippyne. Goedere by baie van dié stalletjies is baie goedkoper as by winkelsentrums in die stad en word veral deur die plaaslike bevolking ondersteun. Foto: AP Photo/Aaron Favila/ wire.africannewsagency.com ŉ Videospeletjie-entoesias geniet ŉ virtuele speletjie wat ŉ valskermsprong na-aap tydens die Computex-uitstalling in Taipei, Taiwan. Computex is een van die wêreld se grootste IT-uitstallings wat van 31 Mei tot 4 Junie vanjaar gehou word. Foto: AP Photo/Chiang Ying-ying/ wire.africannewsagency.com Novak Djokovic van Serwië tydens die vierde rondte van die Franse Ope by die Roland Garros-stadion in Parys, Frankryk. Foto: AP Photo/Michel Euler/ wire.africannewsagency.com